पृथ्वी नारायण शाह र उनका सन्तानबाट नेपाल एकिकरणको नाममा र राणा शासन वा पञ्चायत कालमा जुन सांस्कृतिक अतिक्रमण भयो र हाम्रा पुर्खाले दमन सहे, त्यो यत्तिकै पानीमा बगाई दिने कुरा होइन । त्यसैले आजको युगमा “दशैं हाम्रै चाड हो” भन्दै टीका ढल्काउँदा उनै पुर्खाको उपहास भैरहे जस्तो देखिएको छ । त्यसैले किरातीहरुबाट दशैं “परित्याग” हुनु पर्छ । यसबाट कसैको (नेपाली हिन्दुहरुको) संस्कारमा ठेस पनि पुग्दैन र किराती संस्कारका अन्य चाड-बाडहरुमा पनि सांस्कृतिक सहिष्णुता बढ्नेछ ।
